Greek Legal Document

Category: 301

Content:
73. ΑΠΟΦΑΣΙΣ ΥΠΟΥΡΓΟΥ ΣΥΓΚΟΙΝΩΝΙΩΝ    Αριθ. ΣΤ/100275 της 31 Δεκ. 1969/2  Φεβρ. 1970 (ΦΕΚ Β΄ 72) Περί ειδικών μεταφορών επί κοινών φορτηγών αυτοκινήτων δημοσίας χρήσεως. Έχοντες υπ’ όψιν: 1.Τας διατάξεις του άρθρ. 5 παρ. 7 του Ν.Δ. 3839/58. 2.Τας διατάξεις του άρθρ. 96 του ΚΟΚ κυρωθέντος δια του Ν.Δ. 4233/62. 3.Τας διατάξεις του άρθρ. 6 του Ν.Δ. της 21/29.1.31. 4.Τας υπ’ αριθ. ΣΤ/133219/68, ΣΤ/139203/68, ΣΤ/167018/68, ΣΤ/178025/68, ΣΤ/117257/68, ΣΤ/ 143113/68 αποφάσεις και αποβλέποντες εις την διευκόλυνσιν του έργου της Κωδικοποιήσεως των σχετικών διατάξεων δια της ενοποιήσεως εις εν κείμενον των μέχρι τούδε ισχυουσών επί του θέματος διενεργείας Ειδικών μεταφορών δια φορτηγών αυτοκινήτων, αποφασίζομεν: 1.Επιτρέπομεν την επί κοινών φορτηγών αυτ/των δημοσίας χρήσεως τοποθέτησιν βυτίων δια την μεταφοράν και διανομήν ελαφρού ή βαρέως ακαθάρτου πετρελαίου υπό τας κάτωθι προϋποθέσεις και όρους: α)Το όχημα, δέον να μη είναι τύπου ανατρεπομένης αμάξης. Δια της υπ’ αριθ. ΣΤ/29333 της 4 Οκτ./3 Νοεμ. 1972 (ΦΕΚ Β΄ 938) αποφ. Υπ. Ναυτιλίας, Μεταφορών κλπ. επετράπη η τοποθέτησις βυτίων δια την μεταφοράν και διανομήν ελαφρού ή βαρέως ακαθάρτου πετρελαίου και επί αυτοκινήτων ανατρεπομένου τύπου αμάξης υπό τους κάτωθι όρους: 1.Να τοποθετούνται 3-4 δακτύλιοι συνδέσεως (ζυγγιά) εις εκάστην δοκόν του πλαισίου δια την σταθεράν σύνδεσιν του ανατρεπομένου αμαξώματος μετά του πλαισίου. 2.Να ακινητοποιήται πλήρως ο μοχλός ανατροπής. β)Το πήγμα (αμάξωμα) του αυτ/του, εφ’ ου θα τοποθετήται το βυτίον, δέον να είναι εξ ολοκλήρου μεταλλικόν. γ)Η επί του φορτηγού αυτ/του τοποθέτησις του ως άνω βυτίου δέον να γίνεται άνευ αφαιρέσεως της κοινού φόρτου αμάξης του αυτ/του. δ)Το βυτίον και η ειδική προς τούτο βάσις προσαρμογής αυτού δέον να είναι μεταλλική. ε)Η φέρουσα το βυτίον βάσις προσαρμογής δέον να στερεούται δι’ 6 τουλάχιστον κοχλιών, καταλλήλου διατομής απ’ ευθείας επί του πλαισίου του αυτ/του. ς)Το συνολικόν βάρος του οχήματος μετά της υπερτιθεμένης κατασκευής και του κατ’ ανώτατον όριον επιτρεπομένου βάρους πετρελαίου δια την πλήρωσιν του βυτίου δέον να μη υπερβαίνη το εν τη αδεία κυκλοφορίας του οχήματος αναγεγραμμένον μικτόν φορτίον τούτου όπερ εν ουδεμιά περιπτώσει δύναται να είναι μεγαλύτερον του υπό του κατασκευαστού αυτού επιτρεπομένου. ζ)Το όχημα δέον να είναι εφωδιασμένον δια των απαραιτήτων διατάξεων ασφαλείας κατά την μεταφοράν των καυσίμων (δικλείδες, λυόμενοι σύνδεσμοι προσαρμογής ελαστικών σωλήνων, διατάξεις πληρώσεως και εκκενώσεως κλπ.). η)Τα βυτία δεόν να φέρωσι διαχωριστικά διαφράγματα. θ)Επί των βυτίων δέον να υφίσταται ανθρωποθυρίς μετά εξαεριστικών διατάξεων ως και τοιούτων απομονώσεως του καυσίμου εις περίπτωσιν ανατροπής του οχήματος ή αναφλέξεως. ι)Εις το σημείον προσαρμογής επί του βυτίου του ελαστικού σωλήνος προς διανομήν του πετρελαίου δέον να υφίσταται βαλβίς ασφαλείας προς απομόνωσιν του καυσίμου εις περίπτωσιν κινδύνου (π.χ. πυρκαϊάς, θραύσεως ελαστικού σωλήνος κλπ.). Τα προς τον ανωτέρω σκοπόν μέλλοντα να κυκλοφορήσωσιν αυτ/τα ως και τα ήδη κυκλοφορούντα δέον όπως προσκομισθώσι μερίμνη των ενδιαφερομένων προς επιθεώρησιν εις τας κατά τόπους αρμοδίας Υπηρεσίας Συγκ/νιών, παρ’ ων θα εφοδιασθώσι δι’ υπηρεσιακού σημειώματος εμφαίνοντος ότι ταύτα πληρούν απάσας τας ανωτέρω προϋποθέσεις. Άπασαι αι Υπηρεσίαι Συγκοινωνιών, προς ας κοινοποιείται η παρούσα, εντέλλονται όπως εις εκάστην περίπτωσιν μεριμνούν δια την, επί των εν λόγω ελεγχομένων βυτίων και εις εμφανές σημείον αυτών (αναφερόμενον επί του ανωτέρω υπηρεσιακού σημειώματος) χάραξιν του αριθμού κυκλοφορίας του, εις ο εύρηνται τοποθετημένα, φορτηγού οχήματος. (Αντί της σελ. 242,27(β) Σελ. 242,27(γ) Τεύχος 472-Σελ. 119 Φορτηγά αυτοκίνητα 21.Ε.δ.72-73 2.α)Επιτρέπομεν την επί κοινών φορτηγών αυτ/των, τοποθέτησιν βυτίων δια την μεταφοράν ελαίου, υπό τας κάτωθι προϋποθέσεις και όρους: 1)Το όχημα, δέον να μη είναι τύπου ανατρεπομένης αμάξης. 2)Η επί του φορτηγού αυτ/του τοποθέτησις  του   ως  άνω   βυτίου,  δέον  να  γίνηται  άνευ αφαιρέσεως της κοινού φόρτου αμάξης του αυτ/του. 3)Το βυτίον και ειδική προς τούτο βάσις προσαρμογής αυτού, δέον να είναι μεταλλική. 4)Η φέρουσα το βυτίον βάσις προσαρμογής δέον να στερεούται δι’ εξ τουλάχιστον κοχλιών, καταλλήλου διατομής, απ’ ευθείας επί του πλαισίου του αυτ/του. Σελ. 242,28(γ) Τεύχος 472-Σελ.120 21.Ε.δ.73 Φορτηγά αυτοκίνητα 5)Το συνολικό βάρος του οχήματος μετά της υπερτιθεμένης κατασκευής και του κατ’ ανώτατον όριον επιτρεπομένου βάρους ελαίου δια την πλήρωσιν του βυτίου, δέον να μη υπερβαίνη το εν τη αδεία κυκλοφορίας του οχήματος αναγεγραμμένον μικτόν φορτίον τούτου, όπερ εν ουδεμιά περιπτώσει δύναται να είναι μεγαλύτερον του υπό του κατασκευαστού αυτού επιτρεπομένου. Τα προς τον ανωτέρω σκοπόν μέλλοντα να κυκλοφορήσωσιν αυτ/τα ως και τα ήδη κυκλοφορούντα, δέον όπως προσκομισθώσι μερίμνη των ενδιαφερομένων προς επιθεώρησιν εις τας κατά τόπους αρμοδίας Υπηρεσίας Συγκ/νιών, παρ’ ων θα εφοδιασθώσι δι’ υπηρεσιακού σημειώματος, εμφαίνοντος, ότι ταύτα πληρούν απάσας τας ανωτέρω προϋποθέσεις. β)Επιτρέπομεν την επί κοινών φορτηγών αυτ/των τοποθέτησιν και καταλλήλων πλαστικών βυτίων δια την μεταφοράν ελαίου εν Ελλάδι. Τα ανωτέρω οχήματα δέον να ώσιν εφωδιασμένα δι’ ικανής ποσότητος απορρυπαντικού δια τον καθαρισμόν των οδών εις περιπτώσεις ροής του ελαίου ή δια τας περιπτώσεις βιαίου γεγονότος, συγκρούσεως, ολισθήσεως κλπ. 3.Επιτρέπομεν κατά την από 15ην Σ/βρίου μέχρι 30ης Ν/βρίου χρονικήν περίοδον εκάστου έτους, την άνευ ιδιαιτέρας δι’ έκαστον αυτ/τον εγκρίσεως ή άλλης τινός διατυπώσεως και διαδικασίας, προσωρινήν αφαίρεσιν του αμαξώματος των φορτηγών αυτ/των δημ. χρήσεως και την απ’ ευθείας επί του πλαισίου των τοποθέτησιν ξυλίνων βυτίων (βαρελίων), προοριζομένων δια την αποκλειστικήν μεταφοράν γλεύκους και οίνου. Αι κατά τα ανωτέρω μετατροπαί θα διενεργώνται υπό την απόλυτον και αποκλειστικήν ευθύνην του κατόχου του αυτ/του, τόσον ως προς την ασφαλή κυκλοφορίαν του αυτ/του, του οδηγού και βοηθού όσον και ως προς τρίτους. 4.Επιτρέπομεν προσωρινώς και μέχρι νομοθετικής ρυθμίσεως του θέματος την δια φορτηγών αυτοκινήτων κοινού φόρτου μεταφοράν ξυλίνων ιστών της ΔΕΗ προοριζομένων δια την κατασκευήν ή επισκευήν γραμμών μεταφοράς ή δικτύων διανομής ηλεκτρικής ενεργείας έστω και εάν το προεξέχον μήκος αυτών είναι μείζον των 3/10 του μήκους του εκτελούντος την μεταφοράν οχήματος υπό την προϋπόθεσιν ότι επί της οροφής του κουβουκλίου αυτού θα λειτουργή φανός διακοπτομένης αφής περιστρεφομένου ή άλλου τύπου προς προειδοποίησιν των αντιθέτως κινουμένων οχημάτων και ότι θα τηρούνται άπαντα τα υπό του άρθρ. 96 του Κ.Ο.Κ. προβλεπόμενα λοιπά μέτρα ασφαλείας. Αι εν λόγω μεταφοραί θα διενεργώνται υπό την απόλυτον και αποκλειστικήν ευθύνην των αρμοδίων υπηρεσιακών παραγόντων της Δ.Ε.Η. τόσον δια την ασφαλή κυκλοφορίαν των οχημάτων και του επιβαίνοντος οδηγού, όσον και προς ασφάλειαν προς τρίτους. Αι υπ’ αριθ. ΣΤ/133219/68, ΣΤ/139203/68, ΣΤ/167018/68, ΣΤ/178025/68, ΣΤ/117257/67, ΣΤ/ 143113/1968 αποφάσεις ως και πάσα προγενεστέρα σχετική επί του ιδίου αντικειμένου διοικητική πράξις καταργείται. Η ισχύς της παρούσης άρχεται από της δημοσιεύσεώς της εις την Εφημερίδα της Κυβερνήσεως.